stanford-oval/wikipedia huggingface dataset:
Bogomiilit
Historia

Bogomiilit oli dualistis-manikealainen lahkokunta, joka sai alkunsa Traakiasta, sinne Bysantin rajavartioiksi siirretyistä armenialaisista ja syyrialaisista paulikiaaneista ja manikealaisista. 900-luvulla oli bogomiilein lahko jo laajalle levinnyt Makedonian ja Bulgarian slaavilaisten keskuudessa. Nimensä se sai bulgaarialaisesta papista Bogumilista, mutta itse he  nimittivät itseään "hyviksi kristityiksi". Yksi osa Makedonian slaaveja, dragovitšien heimo Vardarjoen ja Ohridjärven välillä, muodosti kuuluisan, lujasti järjestäytyneen bogomiilisen seurakunnan. 11. vuosisadan alussa oli bogomiilien lahko levinnyt jo Serbiaan ja lännessä Adrianmeren rannikolle Albaniasta Cattaroon saakka. Seuraavan vuosisadan lopulla sai kuitenkin Serbian suurzupani Stefan Nemanja sen juurrutetuksi pois valtakunnastaan. Sen sijaan levisi bogomiilien oppi Hertsegovinaan ja varsinkin Bosniaan, missä ylimystökin sitä suosi, niin että se oli jonkin aikaa vallitsevana uskontona Bosniassa. Myöhemmin lahko levisi Slavoniaan, Syrmiaan ja Kroatiaan. Tämä myöskin patareeneiksi ("isämeidän lukijoiksi", sanasta pater) nimitetty lahko sai paljon tunnustajia myös Pohjois-Italiassa ja Etelä-Ranskassa, missä heidän pilkkanimensä oli bougre (bulgarialainen). Sekä kirkko että maalliset hallitukset vainosivat bogomiilejä, jotka tuomitsivat esivallan, ylimystön ja rikkaat ja tällaisten mielipiteittensä kautta saavuttivat köyhien kansankerrosten suosion.
Oppi

Opillisesti lahko jakautui kahteen oppikuntaan: ensinnäkin bulgarialaiseen, joka tunnusti olevan vain yhden, hyvän olennon, josta paha olento, saatana, aikojen alussa oli luopunut, ja toiseksi dragovitšiseen, joka piti näitä molempia olentoja alusta asti yhdenarvoisina. Bogomiilien elämä oli ankaraa ja synkkää. Pappeja ja kirkollista jumalanpalvelusta heillä ei ollut, ristinmerkkiä he eivät suvainneet, koska Kristus ei voinut mielihyvällä muistella ristinpuuta, sakramentit he hylkäsivät, Kristus oli lunastanut ihmiset vain oppinsa kautta. He väittivät tuntevansa taivaalliset asiat ja näkevänsä tulevaisuuteen. Vanhan testamentin he hylkäsivät, mutta sen sijaan apokryfiset kirjat levisivät heidän kauttaan laajalle. Vainottuina he tervehtivät turkkilaisia valloittajia pelastajinaan ja kääntyivät, varsinkin Bosniassa, islamin uskoon. Bulgarialaisten bogomiilien jäännökset siirtyivät 1600-luvulla katoliseen uskoon. Bogomiilisyys on hussilaisuutta lukuun ottamatta ainoa uskonnollinen liike slaavilaisten keskuudessa, jonka vaikutukset ulottuivat kauas Länsi-Eurooppaan.
Aiheesta muualla

Kuvia tai muita tiedostoja aiheesta Bogomiilit Wikimedia Commonsissa
Kasavuoren koulu

Kasavuoren koulu sijaitsee Kauniaisissa, Kasavuoren koulukeskuksessa. Samoissa tiloissa toimii myös Kauniaisten lukio. Kauniaisissa toimi yksityisenä kouluna Suomalainen yhteiskoulu vuodesta 1964 peruskoulujärjestelmään siirtymiseen asti. Koulussa opiskelee 340 oppilasta (2018).
Aiheesta muualla

http://www.kasavuori.fi/
Michael Collins (irlantilainen vapaustaistelija)

| Michael Collins |
| --- | --- |
 Michael Collins, Irlannin kansallisen armeijan ylipäällikkö
Irlannin väliaikaisen hallituksen pääministeri
 14. tammikuuta – 22. elokuuta 1922  
Seuraaja:  W. T. Cosgrave
Irlannin tasavallan valtiovarainministeri
 2. huhtikuuta 1919 – 17. heinäkuuta 1922  
Edeltäjä:  Eoin MacNeill
Seuraaja:  W. T. Cosgrave
Henkilötiedot
Syntynyt: 16. lokakuuta 1890 lähellä Clonakiltyä, Corkin kreivikunta, Irlanti
Kuollut: 22. elokuuta 1922 (31 vuotta) Béal na mBlath, Irlanti
Kansalaisuus:  irlantilainen
Tiedot
Koulutus:  King’s College London
 Nimikirjoitus
Sotilaspalvelus
Sotilasarvo:  -
Michael Collins (16. lokakuuta 1890 Sam’s Cross, lähellä Clonakiltyä, Corkin kreivikunta – 22. elokuuta 1922 Béal na mBlath, Corkin kreivikunta) oli irlantilainen sotilas ja poliitikko, jolla oli merkittävä rooli Irlannin itsenäisyystaistelussa. Hän oli yksi Irlannin tasavaltalaisarmeijan (IRA) perustajista ja toimi vuonna 1919 perustetun tasavaltalaishallituksen jäsenenä. Collins oli yhtenä Irlannin edustajista neuvottelemassa vuoden 1921 kiisteltyä Ison-Britannian ja Irlannin sopimusta, joka päätti Irlannin itsenäisyyssodan ja johti Irlannin vapaavaltion perustamiseen. Sopimuksen voimaan astumista edeltäneenä siirtymäaikana hän toimi väliaikaisen hallituksen johtajana tammikuusta heinäkuuhun 1922. Irlannin sisällissodan puhjettua Collins ryhtyi hallituksen joukkojen eli kansallisen armeijan ylipäälliköksi. Hän sai surmansa kapinallisten väijytyksessä elokuussa 1922.
Collinsia pidetään nykyään Irlannissa kansallissankarina ja hänen on sanottu olleen maan nykyhistorian karismaattisin johtaja. Monien historioitsijoiden mielestä Collinsin varhainen kuolema oli korvaamaton menetys kansakunnalle.
Varhaisempi ura

Collinsin vanhemmat olivat maanviljelijöitä ja hän oli nuorin perheen kahdeksasta lapsesta. Hän läpäisi 15-vuotiaana brittiläisen virkakunnan pääsykokeen ja muutti Lontooseen, jossa hän työskenteli vuosina 1906–1910 apulaisena pääpostikonttorin postipankissa. Sen jälkeen hän siirtyi Lontoon Cityssä toimineen pörssimeklariyrityksen palvelukseen. Collinsin innostus irlantilaiseen nationalismiin heräsi Lontoossa asuneiden irlantilaisten siirtolaisten keskuudessa. Hän liittyi ensin Conradh na Gaeilge (engl. Gaelic League) -järjestöön ja marraskuussa 1909 hänestä tuli maanalaisen vallankumousjärjestön, Irlannin tasavaltalaisveljeskunnan (Irish Republican Brotherhood, IRB) valajäsen. Ensimmäisen maailmansodan aikana hän vakuuttui siitä, että Irlannin itsenäisyyden saavuttamiseksi olisi noustava aseelliseen kapinaan. Saatuaan kuulla IRB:n valmistelevan kapinaa Irlannissa hän jätti tammikuussa 1916 työnsä Lontoossa ja palasi Irlantiin, jossa liittyi Irlannin vapaaehtoisjoukkoihin (Irish Volunteers). Collins osallistui huhtikuun 1916 pääsiäiskapinaan toimimalla kapinallisten Dublinin päämajassa Joseph Plunkettin adjutanttina. Kapinan kukistamisen jälkeen hän joutui muiden vangittujen kapinallisten tavoin Frongochin vankileirille Walesiin. Hän vapautui yleisellä armahduksella jouluna 1916 ja palasi heti Irlantiin järjestämään uudelleen IRB:n toimintaa. Hänestä tuli nyt myös IRB:n ylimmän neuvoston jäsen.
Jo Frongochin vankileirillä irlantilaiset nationalistijohtajat olivat päättäneet ryhtyä heti kokoamaan uutta organisaatiota seuraavaa kapinaa varten. Varsinkin Collins oli vakuuttunut siitä, että pääsiäiskapinan kaltainen fiasko ei saisi toistua, vaan virheistä oli opittava. Tämä loi pohjan IRA:n perustamiselle. Helmikuussa 1917 Collinsista tuli sihteeri avustusjärjestöön, jonka tarkoituksena oli auttaa pääsiäiskapinassa surmattujen ja edelleen vangittuina olevien kapinallisten omaisia. Tämän näkyvän aseman kautta hän kohosi vuoden 1917 aikana nationalistisen Sinn Féin -puolueen puoluejohdon jäseneksi. Toukokuussa 1918 brittiviranomaiset vangitsivat Sinn Féinin johtajat epäiltyinä maanpetoksellisesta salaliitosta Saksan kanssa, mutta Collins onnistui piiloutumalla välttämään pidätyksen. Maan alta käsin toimimalla hän valmisteli IRA:n perustamista ja yhdessä Harry Bolandin kanssa loi Sinn Féinille laajan kenttäorganisaation, jonka kautta puolue saattoi jatkaa toimintaansa, vaikka viranomaiset pyrkivät lakkauttamaan sen. Collins johti myös salaisen tiedusteluorganisaation luomista ja aseiden salakuljetusta.
Väliaikaishallituksen ja armeijan johdossa

Ison-Britannian ja Irlannin sopimuksen mukaan ennen Irlannin vapaavaltion perustamista Irlannin johtoon olisi asetettava väliaikainen hallitus. Collins nimitettiin 14. tammikuuta 1922 tämän hallituksen pääministeriksi ja hän jatkoi myös valtiovarainministerinä. Väliaikaishallitusta työllisti muun muassa turvallisuus- ja virkakoneiston rakentaminen sekä tulevan perustuslain valmistelu, mutta de Valeran johtamat sopimusta vastustaneet jyrkät tasavaltalaiset pyrkivät kaikin tavoin jarruttamaan tätä työtä. Griffith arveli sisällissodan olevan väistämätön, mutta Collins oli haluton lähtemään sotaan entisiä tovereitaan vastaan, ja viivytteli siksi voimakeinoihin turvautumista. Sodan aloittamisen lykkääminen osoittautui hyödylliseksi, sillä hallitus sai siten aikaa järjestää joukkonsa. Lisäksi nopea ensi-isku olisi antanut sopimuksen vastustajille marttyyrin aseman, mutta nyt tilanne saatiin näyttämään siltä, että väliaikaishallitus pakotettiin vasten tahtoaan sotatoimiin. Vielä toukokuussa 1922 Collins onnistui neuvottelemaan de Valeran kanssa sopimuksen uusien vaalien järjestämisestä kesäkuun puolivälissä, mutta oppositio jatkoi häiriköintiään myös vaalien jälkeen. Ison-Britannian hallitus esitti lopulta Irlannin väliaikaiselle hallitukselle uhkavaatimuksen, jossa se vaati toimia Dublinin oikeustaloa miehittäneitä IRA:n kapinallisia vastaan. Collins antoi lopulta määräyksen oikeustalon takaisin valtaamisesta, mikä johti sisällissodan puhkeamiseen.
Hieman ennen sisällissodan puhkeamista Collins antoi määräyksen järjestää sotamarsalkka Henry Wilsonin murhasta vangittujen IRA-miesten pako englantilaisesta vankilasta. Suunnitelmaa ei kuitenkaan toteutettu.
Sisällissodan alettua Collins erosi 12. heinäkuuta väliaikaisen hallituksen johdosta ryhtyäkseen hallituksen joukkojen ylipäälliköksi. Hänen tilalleen pääministeriksi tuli W. T. Cosgrave. Collinsin johdolla laadittiin sotastrategia, joka osoittautui voittoisaksi, mutta hän itse ei ehtinyt nähdä voittoaan. Hän sai surmansa vihollisen väijytyksessä lähellä Béal na mBlathin kylää ollessaan tarkastuskierroksella Corkissa elokuun 22. päivän iltana. Tähän päivään mennessä ei tiedetä varmuudella, kuka ampui Collinsin tai mitä tarkalleen ottaen tapahtui. Väijytyksessä ei saanut surmansa muita. Collinsin kuolinuutisen kuultuaan hallitus julisti kansallisen suruajan. Collinsin hautajaiset pidettiin Dublinissa 28. elokuuta ja hautajaissaattokulkue muodostui lähes viiden kilometrin mittaiseksi.
Jälkimaine

Collinsin elämästä on tehty vuonna 1996 elokuva Michael Collins, jossa häntä esittää Liam Neeson.
Aiheesta muualla

Wikimedia Commonsissa on kuvia tai muita tiedostoja aiheesta .
Michael Collins Centre (englanniksi)
Collins 22 Society (englanniksi)
Michael Collins (englanniksi) Oireachtas (Irlannin parlamentti)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Tšekki  Alankomaat  Puola  Vatikaani 
Tieteilijät:  CiNii 
Henkilöt:  Irlanti 
Muut:  SNAC  IdRef 
Collins puhumassa väkijoukolle Dublinissa vuonna 1922.
Collinsin hauta Glasnevinin hautausmaalla Dublinissa.
Keski-Maksinka

| Keski-Maksinka |
| --- | --- |
Valtiot:  Suomi
Maakunnat:  Keski-Suomi
Kunnat:  Muurame
Koordinaatit:  62°13′44″N, 25°29′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Muuratjärven valuma-alue (14.28)
Laskujoki:  Vispiläjoki Juusjärveen 
Järvinumero:  14.285.1.028
Mittaustietoja
Pinnankorkeus:  102,2 m  
Pituus:  50 m  
Leveys:  50 m  
Rantaviiva:  0,392 km  
Pinta-ala:  1,026 ha  
Saaria:  ei saaria 
 fiKeski-Maksinka 
Keski-Maksinka  on Keski-Suomessa Muuramessa Lähteelänperän kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 50 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) se kuuluu. Lammen vedenpinnan korkeus on 102,2 metriä mpy.
Pyhä Soter

| Pyhä Soter |
| --- | --- |

Henkilötiedot
Syntynyt: n. 120 Fondi
Kuollut: 174 Rooma
Paavi
Paavius alkoi:  166
Paavius päättyi:  174
Edeltäjä:  Anicetus
Seuraaja:  Eleuterius
Pyhä Soter (n. 120 174) oli paavi vuosina 166–174. Hän määräsi, että avioliitto oli pätevä ainoastaan papin siunaamana. Hän oli kotoisin Italian Fondista ja kuoli perimätiedon mukaan marttyyrinä. Hänet haudattiin Calixtus I:n hautausmaalle Roomaan. Hänen muistopäivänsä on 22. huhtikuuta. Soter ilmeisesti perusti pääsiäisen vuotuiseksi juhlapäiväksi Roomassa.
Mustafa I

| Mustafa I |
| --- | --- |
 
Osmanien valtakunnan sulttaani
Valtakausi:  22. marraskuuta 1617 – 26. helmikuuta 1618
Edeltäjä:  Ahmed I
Seuraaja:  Osman II
Valtakausi:  20. toukokuuta 1622– 10. syyskuuta 1623
Edeltäjä:  Osman II
Seuraaja:  Murat IV

Syntynyt:  1591 Manisa, Osmanien valtakunta
Kuollut:  20. tammikuuta 1639 (48 vuotta) Topkapın palatsi, Konstantinopoli
Suku:  Osmani
Isä:  Mehmed III
Äiti:  Halime Sultan
Uskonto:  sunnalaisuus
Nimikirjoitus:  
Mustafa I (1591 – 20. tammikuuta 1639) (arabiaksi: مصطفى الأول) oli Osmanien valtakunnan sulttaani vuosina 1617–1618 ja 1622–1623.
Mustafa I oli sulttaani Mehmed III:n ja tämän vaimon Handan Sultanan poika. Hän vietti suurimman osan lapsuudestaan ja nuoruudestaan isoveljensä Ahmed I:n vankina. Veljensä kuoleman jälkeen Mustafa I:stä tuli sulttaani, mutta pian ilmeni, että oli ilmeisesti henkisesti häiriintynyt. Hänen kerrottiin olleen vainoharhainen ja käyttäytyneen omituisesti. Hän myös pelkäsi niin suuresti vallankaappausta, että hän teloitti jopa omia lapsiaan. Lisäksi Mustafa I oli erittäin uskonnollinen ja vietti vapaa-aikaansa lukien jatkuvasti Koraania. Hän myös väitti olevansa pyhä mies ja nähneensä Allahin lähettämiä näkyjä. Hänen alamaisensa lopulta kyllästyivät häneen ja syöksivät hänet vallasta. Mustafa I vangittiin ja uudeksi sulttaaniksi valittiin hänen veljenpoikansa Osman II.
Osman II yritti epäonnistuneesti rajoittaa janitsaarien valtaoikeuksia, minkä seurauksena raivostuneet janitsaarit teloittivat hänet ja nostivat Mustafa I:n takaisin valtaan. Hänen valtakautensa ei kuitenkaan kestänyt pitkään, sillä kansalaiset eivät hyväksyneet hallitsijakseen mielenvikaista ihmistä. Mustafa I vapautettiin tehtävistään ja hänet otettiin jälleen vangiksi. Hänen veljenpojastaan Murat IV:stä tuli uusi sulttaani, ja Mustafa I menehtyi äkilliseen sairauskohtaukseen vuonna 1639.
Tuhkuri (Jyväskylä)

| Tuhkuri |
| --- | --- |
 Tuhkuri sijaitsee Vesangalla
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°16′46″N, 25°34′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Muuratjärven valuma-alue (14.28)
Laskuoja:  oja Vesankajärveen 
Järvinumero:  14.286.1.005
Mittaustietoja
Pinnankorkeus:  164,5 m  
Pituus:  530 m  
Leveys:  130 m  
Rantaviiva:  1,134 km  
Pinta-ala:  4,202 ha  
Tilavuus:  0,0001272 km³ 
Keskisyvyys:  3,03 m  
Suurin syvyys:  7,3 m  
Saaria:  ei saaria 
 fiTuhkuri 
Tuhkuri  on Keski-Suomessa Jyväskylässä Vesangan kylän lähellä sijaitseva lampi.
Maantietoa

Lammen pinta-ala on 4,2 hehtaaria, se on 550 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 127 200 kuutiometriä. Sen keskisyvyys on 3,0 metriä ja suurin syvyys on 7,3 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Lammen vedenpinnan korkeus on 164,5 metriä mpy.
Michel Kuipers

Michel Kuipers
Michel Kuipers (s. 26. heinäkuuta 1974) on alankomaalainen entinen jalkapallomaalivahti, joka edusti urallaan pisimpään englantilaista Brightonia.
Kuipers aloitti uransa kotimaassaan DWS Amsterdamissa, mutta sen jälkeen hän on edustanut lähinnä Englannin liigan seuroja. Vuosina 1999-2000 hän pelasi Bristol Roversissa, josta siirtyi Brightoniin kesällä 2000. Vuonna 2005 ja 2006 hän kävi lyhyellä lainasopimuksella Boston United FC:ssä. Kuipers on edustanut myös Chesteriä ja Hullia. Hän siirtyi vapaalla siirrolla vuoden 2010 kesällä Crawleyn joukkueeseen, jossa hän lopetti uransa kolmen vuoden jälkeen.
Emurano

Emurano on maasaiden rituaali, jonka myötä pojista tulee sotureita.
Rituaali käydään läpi 18–24 vuoden iässä. Siinä soturi menee metsään, jossa viipyy yksin ja välillä muiden sotureiksi tulevien kanssa yli vuoden. Hiuksien annetaan kasvaa ja ne värjätään punaisiksi sekä rasvataan. metsässä olemisen ja muiden kanssa toimimisen tarkoituksena on oppia miten voi olla hyvä isä ja miten toimia yhteiskunnassa, sekä tietenkin puolustaa sitä. Sotilaan on myös tarkoitus oppia muut tärkeät ominaisuudet kuten luotettavuus, viisaus ja rohkeus. Ryhmässä harjoitellaan karjan ryöstöretkiä. Yöllä juostaan porukalla jopa yli 300 kilometriä muiden laitumille ja ryövätään lehmät mukaan. Päivällä vaan vakoillaan toisten tiloja. Lopullinen koe on leijonan metsästys, jonka nuorukainen tekee noin 3 kuukautta ennen sotilaaksi tulemista. Leijonanmetsästyksestä on tosin nykyään jouduttu luopumaan, niiden vähäisyyden takia.
Aiheesta muualla

Ceremonies
Azathoth

| Azathoth |
| --- | --- |
 Taiteilijan näkemys Azathothista
Luoja(t):  H. P. Lovecraft
Ensi- esiintyminen:  Tuntematon Kadath (1943)
Henkilötiedot
Status:  Elossa
Asuinpaikka:  Linnunradan keskus, Sagittarius A*
Suhteet
Lapset:  Nyarlathotep Nimetön sumu Pimeys
Lastenlapset:  Yog-Sothoth Shub-Niggurath
Muut sukulaiset:  Nug (lapsenlapsenlapsi) Yeb (lapsenlapsenlapsi) Cthulhu (lapsenlapsenlapsenlapsi) Tsathoggua (lapsenlapsenlapsenlapsi)
Infobox OKNimi-testi OK: 
Azathoth (tunnetaan myös nimillä "Sokea Idiootti", "Demonisulttaani", "Kaiken Herra" ja "Achamoth") on yhdysvaltalaisen kauhukirjailija H. P. Lovecraftin luoma kosminen jumalolento, joka esiintyy Cthulhu-mytologiassa. Hahmo esiintyi ensimmäistä kertaa Lovecraftin keskeneräiseksi jääneessä novellissa Azathoth (1922), joka julkaistiin vasta kirjailijan kuoleman jälkeen. Tämän jälkeen Azathoth on mainittu useita kertoja mytologiassa, kuten novellissa Unet noitatalossa (1933).
Vaikka Lovecraft mainitsi kirjoituksissaan Azathothin useita kertoja, hän ei koskaan kuvaillut tätä tarkasti. Yhteistä hajanaisille kuvauksille on kuitenkin ajatus jostain kauheasta ja äärimmäisestä voimasta, jota ihmismieli ei pystynyt käsittämään. Selvin kuvaus on kuitenkin mytologian ihmishahmon Abdul Alhazredkin kirjoitus Azathothista kielletyssä loitsukirjassa Necronomiconissa.
Hahmon kuvaus

Azathoth on Toisista jumalaista mahtavin eli koko mytologian voimakkain hahmo. Tämä olemus on sijaitsee maailmankaikkeuden ja äärettömyyden keskuksessa, jota kutsutaan nimellä "Azathothin hovi". Azathothin hovissa on kyseisen jumalolennon lisäksi useita, vähemmän voimakkaita Suuria muinaisia, jotka tanssivat ja soittavat Azathothin ympärillä. Mytologiassa on ilmennyt, että Azathothin fyysinen olomuoto sijaitsisi Linnunradan keskuksessa eli siinä, missä supermassiivinen musta aukko Sagittarius A* on.
Azathothin tarkkaa fyysistä olomuotoa ei ole kuvattu, koska tämä on jatkuvassa muutostilassa ja näyttäytyy jokaiselle näkijälle hieman erilaisena. Monet Azathothin kohdanneet hahmot ovat kuitenkin antaneet kuvauksen muodottomasta ja sekavan näköisestä massasta. Tästä massasta sanotaan kertojasta riippuen lähtevän rimpuilevia lonkeroita, suita ja silmiä.
Kuten aiemmin mainittu, Azathothin voimat ovat maailmankaikkeuden mahtavimmat. Kyseinen jumalolento omaa kyvyn luoda asioita ajatuksen voimalla. Azathoth onkin luonut kaiken, mikä on olemassa, josta lempinimi "Kaikkeuden Herra" tulee. Jumalolento on kuitenkin unenkaltaisessa tilassa ja koko maailmankaikkeus on osa sen unta. Niin kauan, kun Azathoth on unessa, maailmankaikkeus ja sen asiat (ihmiset, eläimet ja jopa Toiset jumalat) ovat olemassa. Kuitenkin tämän herätessä kaikki katoaa, ja jäljelle jää vain Azathoth. Heräämisen välttääkseen Azathothia ympäröivät Suuret muinaiset soittavat musiikkia ja tanssivat sen toivossa, että tämä pysyy unessa .
Hahmon kuvaus > Necromoniconissa

Cthulhu-mytologiassa esiintyvä loitsukirja Necronomicon sisältää kuvauksen Azathothista. Lovecraftin novellissa Tuntematon Kadath (1943) Necromoniconin kirjoittanut "Hullu Arabi", oikealta nimeltään Abdul Alhazredk, kertoo kyseisessä loitsukirjassa seuraavasti:
Järjestäytyneen maailmankaikkeuden ulkopuolella [on] amorfinen hämmennys, joka pilkkaa Jumalaa ja kuplii kaiken äärettömyyden keskellä - rajaton demonisulttaani Azathoth, jonka nimeä huulet eivät uskalla lausua ääneen, ja joka järsii nälkäisesti käsittämättömissä, valaisemattomissa, ajan ja avaruuden ulkopuolella olevissa kammioissa inhottavien rumpujen tukahdetun ja villiintyvän rytmin sekä kirottujen huilujen heikon, monotonisen ujelluksen parissa .
Novellissa Unet noitatalossa kirjan hahmo Walter Gilman kohtaa noidan nimeltä Keziah Mason, joka viittaa Azathothiin kertoessaan Gilmanille, että "hänen täytyy tavata musta mies, ja mennä miehen mukana Azathothin valtaistuimelle kaiken kaaoksen keskuudessa... Hänen on allekirjoitettava omalla verellään Azathothin kirjaan ja otettava uusi, salainen nimi... Se, mikä esti häntä menemästä miehen kanssa kaaoksen valtaistuimelle, jossa ohuet huilut putkittuivat sattumanvaraisesti, oli se fakta, että hän oli nähnyt nimen 'Azathoth' Necromoniconissa, ja tiesi, että se tarkoitti alkukantaista kauhua, joka oli liian hirveää kuvailtavaksi ."
Giorgio Agamben

Giorgio Agamben vuonna 2009.
Giorgio Agamben (s. 1942) on italialainen filosofi ja kirjallisuus- sekä oikeustieteilijä. Hän opettaa Veronan yliopistossa ja työskentelee vierailevana luennoitsijana muun muassa Pariisin Collége International de Philosophiessa. Agamben aloitti kirjallisen uransa 1980-luvulla julkaisemalla pääasiassa kirjallisuustieteen alaan kuuluvaa tutkimusta, mutta siirtyi 1990-luvun aikana poliittisen filosofian suuntaan ja on kommentoinut muun muassa Michel Foucault'n ajatuksia biopolitiikasta.
Agamben on kirjoittanut lain olemuksesta ja sen rakenteeseen liittyvistä umpikujista. Hän on käsitellyt myös pakolaisten asemaa lain ulkopuolelle jäävinä hahmoina ja kirjoittanut keskitysleirien asukkaiden kokemuksista. Lisäksi Agamben on tarkastellut poikkeustilan käsitettä periaatteena, jossa laki sisällyttää itseensä oman ulkopuolisuutensa. Agambenin mukaan 2000-luvulla eletään globaalissa poikkeustilassa, jota Yhdysvaltain Patriot Act edustaa. Hän julkaisi vuonna 2004 vetoomuksen, jonka mukaan biometristen tunnisteiden käyttöä passeissa ei voida hyväksyä, ja peruutti tällä perusteella oman vierailuprofessuurinsa Yhdysvalloissa ja kehotti kaikkia eurooppalaisia intellektuelleja toimimaan samoin.
Agambenin filosofisia ja kirjallisia vaikuttajia ovat muun muassa Walter Benjamin, Carl Schmitt, Hannah Arendt ja Martin Heidegger. Nykyfilosofeista hän pitää yhteyttä muun muassa Antonio Negriin ja Slavoj Žižekiin. Suomessa Agambenin vaikutus näkyy muun muassa Jussi Vähämäen, Mika Ojakankaan ja Markku Koivusalon ajattelussa.
Agamben on pienessä apostoli Filippuksen roolissa Pier Paolo Pasolinin elokuvassa Matteuksen evankeliumi.
Suomennokset

Tuleva yhteisö.  (alkuteos: La communità che viene, 1993.)  Suomentanut Jussi Vähämäki. Sarja: Eurooppalaisia ajattelijoita; Tutkijaliitto, 1995.  ISBN 951-662-615-7
Keinot vailla päämäärää: Reunamerkintöjä politiikasta.  ((alkuteos: Mezzi senza fine: Nota sulla politica, 1996.) Jälkisanat: Markku Koivusalo)  Suomentanut Juhani Vähämäki. Tutkijaliiton julkaisu 100. Sarja: Paradeigma; Tutkijaliitto, 2001.  ISBN 952-5169-18-9
Kielen idea. Suom. Jussi Vähämäki. niin & näin 1/1994, 20–25.
Elämänmuoto. Suom. Tommi Wallenius. niin & näin 1/1994, 25–27.
Neulajärvi

| Neulajärvi |
| --- | --- |
Valtiot:  Suomi
Maakunnat:  Jyväskylä
Koordinaatit:  62°15′35″N, 25°28′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Muuratjärven valuma-alue (14.28)
Laskujoki:  joki Iso-Lampsiin 
Järvinumero:  14.285.1.018
Mittaustietoja
Pinnankorkeus:  127,2 m  
Pituus:  630 m  
Leveys:  540 m  
Rantaviiva:  1,843 km  
Pinta-ala:  15,864 ha  
Suurin syvyys:  2,8 m  
Saaria:  ei saaria 
 fiNeulajärvi 
Neulajärvi  on Keski-Suomessa Jyväskylässä Kuohulla sijaitseva järvi.